fi fi fi en en fi fi en en fi fi fi fi de fi tr fi fi fi fi fi fi de fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi da fi fi fi en fi de en fi fi fi de en fi fi fi fi fi fi fi en en fi en en de fi fi fi en fi fi fi fi fi de fi fi de fi fi de fi fi de en fr fi fi fi fi en en en en fi fi fi fi fi en fi en fi fi fi en en
Maahanmuuttajataustaisia naisia koulutetaan vertaisohjaajiksi - Talk Talk
Hyve | Health and Well-being
Ota yhteyttä | Contact us!
Sini Eloranta TtT, dosentti, yliopettaja, Turun ammattikorkeakoulu
Sirppa Kinos VTT, sosiaalityöntekijä, yliopettaja, Turun ammattikorkeakoulu
Susanna Mört yliopettaja, liiketoimintavastaava, Turun ammattikorkeakoulu
Heidi Ristseppä Tuntiopettaja, Turun ammattikorkeakoulu
WoHealth – Maahanmuuttajanaisten voimaantumisen tukeminen -hanke käynnistyi. Aloitustapaaminen järjestettiin Ruotsin Linkopingissä ja Norrköpingissä 3.–4.9.2019. Hankkeen tuloksena koulutetaan maahanmuuttajanaisia vertaisohjaajiksi
Hankkeessa selvitetään, millaista tukea ja tietoa maahanmuuttajataustaiset naiset tarvitsevat liittyen esimerkiksi kokonaisvaltaiseen hyvinvointiin ja lapsen hoitoon ja kasvatukseen heille uudessa kulttuurissa, Suomessa ja Ruotsissa. Lisäksi kartoitetaan kehittämistarpeita, joita terveysalan ammattilaiset kokevat työskennellessään kyseisen asiakasryhmän kanssa.
Vastauksena tuen ja tiedon tarpeisiin WoHealth-hankkeessa järjestetään työpajoja, joissa koulutetaan muutamia maahanmuuttajataustaisia naisia vertaisohjaajiksi sekä tuotetaan selkokielistä materiaalia tärkeiksi koetuista kehittämistarpeista.
Oppia hakemassa Itämeren takaa
Hankkeessa tehdään yhteistyötä ruotsalaisen Flyktingmedicinskt centrum Norrköping kanssa. Ruotsi on Turun AMK:lle erityisen kiinnostava ja innostava hankekumppani, sillä maalla on pidemmät perinteet maahanmuuttajien tukemisessa. Ruotsi on erityisesti onnistunut Suomea ja muita Pohjoismaita paremmin työllistämään maahanmuuttajansa.
Tekemisen ohessa toiminnassa keskityttiin kielen opiskeluun, jonka on todettu olevan erittäin merkityksellistä uuteen yhteiskuntaan integroitumisessa ja työllistymisessä.
– Pääsimmekin tutustumaan hankekokouksen lomassa Linköpingissä toimivan Gårdshuset-keskuksen toimintaan. Talo tarjoaa päivittäistä toimintaa maahanmuuttajille.
Naisten ja miesten erilaiset kiinnostuksen kohteet oli toiminnassa huomioitu. Talon tarjoama toiminta on monipuolista, ruoan laitosta puutöihin. Tekemisen ohessa toiminnassa keskityttiin kielen opiskeluun, jonka on todettu olevan erittäin merkityksellistä uuteen yhteiskuntaan integroitumisessa ja työllistymisessä.
Gårdshusetilla oli hyvät tulokset ihmisten työllistymisen tukemisessa. Talon toimintaa rahoittaa pääasiassa kunta.  Osa WoHealth-hankkeen toiminnoista toteutuu Gårdshusetissa.
Monikulttuurinen terveysneuvoja – tulevaisuutta myös  Suomessa
Tutustuimme myös hankekumppanimme Flyktingmedicinskt centrum Norrköping toimintaan Itä-Götanmaan alueella. Erityisen kiinnostavaa on, että keskus on jo yli 10 vuotta organisoinut koko läänin alueella hälsokommunikatör eli multicultural health advisor -toimintaa.
– Tehtävään on rekrytoitu seitsemän lähi-/sairaanhoitajakoulutuksen saanutta maahanmuuttajaa, jotka työssään ohjaavat ja tukevat maahan tulleita ihmisiä. He myös käyvät kouluttamassa työntekijöitä monikulttuurisuuteen liittyvissä teemoissa eri työpaikoilla.
Hälsokommunikatör eli monikulttuurinen terveysneuvoja toimii siis terveysalalla maahanmuuttajien parissa terveysneuvontaan ja -ohjaukseen keskittyen. Yksilöohjauksen lisäksi he ohjaavat ryhmiä. Työntekijöiden vahvuutena on kieliosaaminen, oma kokemus maahanmuutosta ja integroitumisesta uuteen yhteiskuntaan ja kulttuuriin. Vaikuttavaa työtä!
Monikulttuuristumisen haasteet ovat todellisuutta monilla terveys- ja sosiaalialan työpaikoilla.
– Opin ruotsinmaalta siirrämme WoHealth-hankkeessa Suomeen. Turun AMK:ssa kehitämme ja pilotoimme hankkeessa yhteistyössä Sateenkaarikodon kanssa vertaisohjaajakoulutuksen, johon rekrytoimme syksyn 2019 ja kevään 2020 aikana muutamia maahanmuuttajataustaisia naisia vertaisohjaajiksi maahanmuuttajanaisten tueksi. Kokeilemme toimintaa Kaarinan neuvolassa, jossa pienten lasten äidit ja perheet voivat tarvittaessa pyytää Sateenkaarikodosta vertaisohjaajan tuekseen neuvolakäynnille.
Ruotsissa hälsokommunikatör-ammattilaiset eli monikulttuuriset terveysneuvojat ovat osoittautuneet kullan arvoisiksi. Heidän asiantuntemukseensa luotetaan laajasti koko läänin terveys- ja sosiaalialan ammattilaisten parissa.  Kyseessä ei ole pelkkä kulttuuritulkkitoiminta, koska heillä on vahva terveydenhuollon osaaminen suoritetun tutkinnon kautta.
Nämä ammattilaiset puuttuvat Suomesta, vaikka monikulttuuristumisen haasteet ovat todellisuutta monilla terveys- ja sosiaalialan työpaikoilla. Olisiko tässä Turun ammattikorkeakoululla mahdollisuus olla edelläkävijä ja käynnistää monikulttuurisen terveysneuvojan erikoistumiskoulutus tai ylemmän ammattikorkeakoulun suuntautumisvaihtoehto maahanmuuttajataustaisille terveys- tai sosiaalialan tutkinnon suorittaneille?
WoHealth–hanke sai kaksivuotisen rahoituksen Interreg/Central Baltic hankeohjelmasta.
Tästä on hyötyä minulle 0
Ei mitään uutta 1
En ymmärtänyt artikkelia 0
Sähköpostiosoitettasi ei julkaista. Pakolliset kentät on merkitty *
Hyve | Health and Well-being
Ylempi ammattikorkeakoulututkinto lähes täysi-ikäinen – Pioneerit kehittämistyön jalanjäljissä
Ylempi ammattikorkeakoulututkinto (YAMK) on saavuttanut sen vakinaistamisesta vuonna 2005 jo 14 vuoden teini-iän. Kun tätä edeltävä pilottivaihe vuodesta 2001 lasketaan…
Hyve | Health and Well-being
Heikki Ellilällä on noin 40 vuoden ura takanaan psykiatrisena sairaanhoitajana, mielenterveys- ja päihdetyön kouluttajana, asiantuntijana ja vaikuttajana niin kansallisesti kuin…
Sini Eloranta TtT, dosentti, yliopettaja, Turun ammattikorkeakoulu
Sirppa Kinos VTT, sosiaalityöntekijä, yliopettaja, Turun ammattikorkeakoulu
Susanna Mört yliopettaja, liiketoimintavastaava, Turun ammattikorkeakoulu
Heidi Ristseppä Tuntiopettaja, Turun ammattikorkeakoulu
Hyve | Health and Well-being
Kiertotalous | Circular Economy
Suosituimmat | Most read
Hiilikädenjälki kannustaa yrityksiä päästövähennyksiin
Tiina Hirard, Janna Peltola, Henna Vuoriranta
Ohjaus tukee maahanmuuttajien etenemistä korkeakoulupolulla ja vastaa yhteiskunnan osaajatarpeeseen
Älä pauhaa, anna työrauhaa!
Tilaa Talk sähköpostiisi | Order Talk to your email
A forum for expert dialogue.
Lue myös verkkolehden sisarjulkaisut
Talk Magazine 2020 (issuu-palvelussa)
Talk Magazine Tekniikka  2021 (issuu-palvelussa)
Talk Magazine Yrittäjyys 2021 (issuu-palvelussa)
Talk Magazine Kestävä tulevaisuus 2022 (issuu-palvelussa)
Julkaisuehdot | Terms of Publishing
Saavutettavuusseloste | Accessibility statement
© 2022 Turku AMK, toteutus Sofokus Oy